**Úspech „poetickej“ Kláry Daškovej na „Poetickom Púchove“**

Mesto Púchov v spolupráci s CVČ Včielka vyhlásili 1.ročník súťaže s názvom „Poetický Púchov“. Do 28. 2. 2014 mali možnosť zasielať svoje príspevky do tejto súťaže poeti z celého Slovenska. Súťažili v  4 kategóriách:

1. žiaci ZŠ 3. – 5. ročník
2. žiaci ZŠ 6. – 9. ročník
3. študenti SŠ
4. dospelí

 Zapojilo sa viac ako 214 jednotlivcov, zaslaných a porotou prečítaných bolo 532 príspevkov. Prispievatelia boli z 59 miest na Slovensku a 1. kolektívna práca detí 2. ročníka ZŠ z Užhorodu na Ukrajine. Našu školu reprezentovala študentka **2.A triedy Klára Dašková**, ktorá vo svojej kategórii získala **2. miesto.**

Svoje literárne schopnosti využila aj v ďalšej literárnej súťaži, ktorú vyhlásilo Gymnázium J.Pivečky v Slavičíne. Súťaž, ktorá má medzinárodný charakter, je určená pre študentov Zlínskeho a Trenčianskeho kraja a v tomto roku jej motto znelo: „Vnímame prítomnosť, aby sme ovplyvnili budúcnosť.“ Výsledky ešte nie sú známe.

Klára je nielen autorka, ale aj výborná recitátorka. I keď na regionálnom kole súťaže „Hviezdoslavov Kubín“ sa v tomto roku neumiestnila, podarilo sa jej to na **celoslovenskom kole** súťaže **„A slovo bolo u Boha“**- aj tu skončila na **2.mieste.**

Kláre srdečne blahoželáme a želáme jej ešte veľa tvorivých i recitačných úspechov.

A.Chládecká

